Guillerme IV de Alençon

Guillerme IV de Alençon, finado en 1203, era fillo de Xoán I de Alençon e suposto sucesor como conde de Alençon do seu irmán Xoán II de AlençonEnciclopedia Espasa, volume 4, p. 520.  
 Traxectoria  
A súa mención como conde sería un erro, xa que en 1171 as casas de Alençon e Ponthieu dividíronse á morte de Guillerme I de Ponthieu e III de Alençon ou Guillerme III Talvas, e en Ponthieu era conde o fillo máis vello deste, Guido I de Ponthieu, cuxo fillo, Xoán I (de Ponthieu), morreu antes ca el, deixando un fillo co nome de Guillerme que se confundiría con este suposto Guillerme IV de Alençon. Aparece citado un Guillerme como "Comitis Pontivorum", pero sería Guillerme II de Ponthieu e non Guillerme IV de AlençonEn escritos en latín menciónase a "Johannes comes Alençonis filius Willermi Pontivorum comitis" (Xoán I de Alençon, fillo do conde Guillerme I de Ponthieu).

Menciónase a Guillerme de Alençon xunto ao seu pai e os seus irmáns Xoán (II) e Roberto (III) na confirmación dun diploma na Abadía de Perseigne o 10 de abril de 1185 e nunha carta de doazón á "Abadía de San Martíño de Troarn de 1190, sendo señor de La Roche-Mabile". Casou cunha dama chamada Cecilia e non se lles coñece descendencia.

Se fose conde, exercería entre a morte do seu irmán Xoán II e a súa propia morte en 1203 e sucederíao o seu irmán Roberto III de Alençon.

 Notas 

 Véxase tamén 
Ligazóns externas
 Xenealoxía. 

Categoría:Condes de Alençon
Categoría:Finados en 1203
Categoría:Nados no século XII